ནམ་རྒྱུན་ང་ཚོས་གཅིག་གིས་གཅིག་ལ་ཁྱོའི་ཁ་ངའི་སྣ་ཟེར་ན་ཡང་འཁྲུངས་སྐར་ལ་ཚང་མ་མཉམ་དུ་འཛོམས་ཀྱི་ཡོད།ཚང་མས་མཇལ་དར་འཐེན།ཞལ་འདོན་སྐྱོར།འབྲས་སིལ་ཟ།བོད་ཇ་བཏུང་།སྒོར་བཞས་འཁྲབས་ནས་ཉི་མ་གཏོང་གི་རེད།འདི་ལ་ལུང་ཚན་དང་ཆོས་བརྒྱུད་ཀྱི་ས་མཚམས་མེད།འདི་ལ་ཁྱེད་དང་ངའི་དབྱེ་བ་མེད།འདི་ནི་རྒྱལ་སྤྱིའི་ཨོ་ལམ་ཕིག་ནང་བཞིན་བོད་པའི་མཛའ་བརྩེ་དང་གཞི་མཐུན་གྱི་ཨོ་ལམ་ཕིག་བླ་ན་མེད་པ་དེ་རེད།ང་དུས་ཆེན་འདི་ལ་ཧ་ཅང་དུང་།དུས་སྟོན་འདི་ཙམ་ཞིག་སྲུང་རྩི་བྱེད་དུ་ཡོད་པ་དང་།གང་ཟག་གཅིག་གི་མཚན་གྱི་འོག་ནས་འདི་ཙམ་གཅིག་ཏུ་བསྡུད་དུ་ཡོད་པ་དེ་ཡང་༧གོང་ས་མཆོག་ཁོ་ནའི་མཚན་གྱི་བྱིན་རླབས་རེད།འདི་ཁོ་ནའི་རིན་ཐང་དང་བཀའ་དྲིན་ཀྱང་བོད་པ་ཚོས་ནམ་ཡང་གསོབ་མི་ཐུབ་པ་ཞིག་རེད།ཉི་མ་གཅིག་ལ་ང་ཚོས་ངོས་ཟིན་གི་རེད་དེ།ངས་རེ་བ་ལ་སྔ་ཙམ་ངོས་ཟིན་པ་དེ་གལ་འགང་ཆེན་པོ་རེད་སྙམ།ངས་ནམ་རྒྱུན་འཁྲུངས་སྐར་ལ་སླེབས་དུས་རྟག་པར་དེ་འདྲ་ཚོར་གྱི་ཡོད།དངོས་གནས་ཡིན།